Kæligeta og bræðslumark ísmotta og gelmotta eru sambærileg Íslenskir ferskfiskútflytjendur notast gjarna við kælimottur til að viðhalda lágu hitastigi ferskfiskafurða í flutningi , einkum flugflutningi . Kælimotturnar innihalda venjulega annað hvort ís eða þá einhvers konar gel , sem nauðsynlega inniheldur þannig efni að það megi komast í snertingu við fiskinn ef mottan rofnar , þ.e. innihald mottunnar er „ food-grade “ . Á erlendum mörkuðum er úrval umræddra kælimotta allvítt en hér á landi eru stærstu söluaðilar kælimotta fyrir ferskan fisk Promens Tempra í Hafnarfirði og Ísgel á Blönduósi . Tempra framleiðir ísmottur , sem einungis innihalda vatn og Ísgel framleiðir gelmottur og hefur því verið haldið fram að mikill munur geti verið á kæligetu umræddra kælimotta . Til að athuga það rannsökuðu verkfræðinemarnir Hilmar Arnarson og Sandra Björg Helgadóttir nýlega bæði bræðslumark og kæligetu ísmotta frá Tempru og gelmotta frá Ísgel í námskeiðinu Fiskiðnaðartækni 2 við Háskóla Íslands . Í tilrauninni komu þau fyrir hitasíritum innan í kælimottum , sem pakkað var í frauðplastkassa . Kössunum var komið fyrir í frysti í nokkra daga áður en þeir stóðu við stofuhita uns kælimotturnar voru að fullu þiðnaðar . Hitamælingarnar leiddu ekki í ljós marktækan mun á hvorki bræðslumarki ís - og kælimottanna ( hann var u.þ.b. 0,0 + / - 0,3 ° C ) né kæligetu ( hæfileika kælimottanna til að viðhalda lágu hitastigi matvöru ) , sjá mynd 1 . Nánari upplýsingar veitir Sigurjón Arason , prófessor við Háskóla Íslands og yfirverkfræðingur Matís . Mynd 1 . Hitastig innan í ísmottum frá Promens Tempra og gelmottum frá Ísgel á meðan þíðingu stendur .